ছোট্ট শহরের মেয়ে তিষাম ( সোহিনী গুহ রায়)। বেশ সুন্দর গান গায়। বাড়ির দুর্গাপুজোর ভাসান নিয়ে খুব ব্যস্ত। এদিকে শহর থেকে গ্রামের বাড়িতে পুজোয় আসে পেশায় সফটওয়্যার ইঞ্জিনিয়র সৌরদীপ ( সৌম্য মুখোপাধ্যায়)। চাকরির পাশাপাশি তার ফটোগ্রাফির নেশা আছে। মাঝ নদীতে বিসর্জনের সময় একটি ছেলে তার ছবি তুলছে সেই দেখতে গিয়ে নদীতে পড়ে যায় তিষাম। তাকে পড়ে যেতে দেখেই নদীতে ঝাঁপ দেয় সৌরদীপ। এরপর কী হবে?? চলছে শ্যুটিং। সোমবার থেকে ঠিক বিকেল ৫.৩০-এ স্টার জলসায় দেখা যাবে ময়ূরপঙ্খী। গল্প, ভাবনা এবং চিত্রনাট্য লীনা গঙ্গোপাধ্যায়ের। পরিচালনায় শৈবাল বন্দ্যোপাধ্যায়। 'ছোটবেলায় রূপকথার গল্পে আমরা ময়ূরপঙ্খী নাও, রাজকুমার, রাজকুমারী যক্ষপুরীর গল্প শুনি। সেই শুরু প্রেমের স্বপ্ন দেখার। সেখান থেকেই এই সিরিয়ালের নাম ময়ূরপঙ্খী'। বললেন, লীনা গঙ্গোপাধ্যায়।